Publication: Magyar Közlöny
Issue: MK-2011-36 (Year: 2011, Number: 36)
Era: contemporary
Section: A Kézikönyv 1., 3. és 4. számú függelékeinek, azok módosításainak és kiegészítéseinek tekintetében lásd a 76/2007. (IV.19.) Korm. rendelet 4. §-át:
Paragraph Index: 389

20. Egy CIM/SZMGSZ fuvarlevéllel, zárt vonattal (csoportban) fuvarozott kocsik, konténerek Kocsik, konténerek zárt vonattal (csoportban) fuvarozhatók egy CIM/SZMGSZ fuvarlevéllel, ha ezt a feladó és a fuvarozásban résztvevő fuvarozók/vasutak előzetesen egyeztetik, CIM/SZMGSZ kocsijegyzéket/konténerjegyzéket csatolnak, és teljesülnek a következő feltételek: - azonos feladó és azonos átvevő; - azonos átvételi hely / azonos feladási állomás; - azonos kiszolgáltatási hely / azonos rendeltetési állomás; - egynemű áru (ha ettől eltérően nem állapodnak meg). A CIM/SZMGSZ kocsijegyzék és a CIM/SZMGSZ konténerjegyzék mintáját és azok kitöltési útmutatóját a Kézikönyv 7.1-7.4. számú függelékei tartalmazzák. D. Elektronikus fuvarlevél A funkcionális megegyezés elve a CIM szerint (CIM 6. Cikk 9.§-a) A fuvarlevél, beleértve a fuvarlevél-másodpéldányt, elektronikus adatjelekből is állhat, amelyek átalakíthatók olvasható írásjelekké. Az adatok bevitelére és feldolgozására alkalmazott eljárásoknak, különösen az adatok által megtestesített fuvarlevél bizonyító ereje tekintetében, funkcionálisan egyenértékűnek kell lenniük. A vasutak, feladók, átvevők közötti megállapodás elve az SZMGSZ szerint A fuvarozási szerződés elektronikus fuvarlevéllel is megköthető. Az elektronikus fuvarlevél elektronikus adatok olyan halmaza, amely a papírfuvarlevél fuvarozási szerződés funkcióját betölti. Az adatoknak az elektronikus fuvarlevélbe való bevitele módját a feladási vasút a feladóval egyezteti. Szükség esetén az elektronikus fuvarlevél és pótlapjai a Kézikönyv

Source: https://magyarkozlony.hu/hivatalos-lapok/90c0ea7e99c686bb0fef5e3bd174dac9a31334da/dokumentumok/6f485e1aabc75b6fdc4861aac27acb12f1887865/letoltes